wannaphong/clean_thaiwikipedia huggingface dataset:
# คิงกิโดราห์
คิงกิโดราห์ (; Kingu Gidora) เป็นสัตว์ประหลาดหรือไคจูตัวหนึ่งที่ปรากฏกายในภาพยนตร์ซีรีส์ก็อตซิลลา คิงกิโดราห์มีชื่อเรียกอย่างสั้น ๆ ในประเทศแถบตะวันตกว่า กิดราห์ (Ghidrah) นอกจากนี้แล้วยังมีอีกชื่อเรียกหนึ่งว่า มอนสเตอร์ซีโร (Monster Zero) 

คิงกิโดราห์ เป็นมังกรประเภทมังกรยุโรป มีจุดเด่น คือ มีสามหัว มีปีกคล้ายค้างคาวขนาดใหญ่ มีเกล็ดตามลำตัวสีทอง มีขาสองขา ไม่มีขาหน้าคล้ายไวเวิร์น มีหางสองหาง จัดเป็นคู่ปรับตัวฉกาจตัวหนึ่งของก็อตซิลลา  กำเนิดมาจากมนุษย์ดาวคิระส่งมายังโลกมนุษย์เพื่อทำลายล้างโลก แต่ก็ถูกขัดขวางโดยก็อตซิลลา ในภาพยนตร์เรื่อง Ghidorah, the Three-Headed Monster ในปี ค.ศ. 1964 โดยโตโฮ และปรากฏตัวตามมาอีกหลายภาคตั้งแต่ยุคโชวะ จนถึงยุคเฮเซ รวมถึงการเป็นไซบอร์กหรือหุ่นยนต์ใน Godzilla vs. King Ghidorah ในปี ค.ศ. 1991 

คิงกิโดราห์ บินด้วยความเร็ว 3 มัค มีอาวุธที่ร้ายกาจคือ ลำแสงที่ปล่อยจากปาก, ปีกที่กระพือสร้างพายุ รวมถึงลำคอที่ยาวใช้รัดลำตัวคู่ต่อสู้

ในตอนแรกที่คิงกิโดราห์ถูกปล่อยสู่สาธารณะ ได้ถูกวิจารณ์ว่าเป็นการออกแบบโดยมีที่มาจากความหวาดกลัวการคุกคามโดยอาวุธนิวเคลียร์จากจีนJess-Cooke, C. (2009), Film Sequels: Theory and Practice from Hollywood to Bollywood, Edinburgh University Press, p. 38, ISBN 0748689478  แต่ทว่า ผู้กำกับ อิชิโระ ฮนดะ ได้ปฏิเสธและกล่าวว่า มันไม่ได้มีความเกี่ยวข้องกัน เพียงแต่คิงกิโดราห์เป็นภาพลักษณ์ที่ทันสมัยของยะมะตะ โนะ โอะโระชิ (八岐の大蛇; Yamata no Orochi) มังกรในเทพปกรณัมของญี่ปุ่นDavid Milner, "Ishiro Honda Interview" , Kaiju Conversations (December 1992)

นอกจากนี้แล้ว คิงกิโดราห์ ยังจะเป็นหนึ่งในไคจูที่ปรากฏบทบาทในก็อตซิลลาฉบับฮอลลีวูดของวอร์เนอร์บราเธอส์ Godzilla: King of the Monsters ที่มีกำหนดฉายในปี ค.ศ. 2019 อันเป็นภาคต่อของ Godzilla ในปี ค.ศ. 2014 โดยมีการกล่าวอ้างถึงในตอนท้ายของ Kong: Skull Island ในปี ค.ศ. 2017 ร่วมกับมอธรา และโรดอน 

ใน Godzilla: King of the Monsters คิงกิโดราห์ ถูกเรียกสั้น ๆ ว่า "กิโดราห์" มีความสูง 521 ฟุต นับว่าสูงใหญ่กว่าก็อตซิลลามาก โดยถูกกำหนดให้เป็นไคจูที่ถูกแช่แข็งไว้ที่ทวีปแอนตาร์กติกา และปรากฏตัวมาพร้อมกับพายุฝนฟ้าคะนอง และดนตรีประกอบมีบทสวดปรัชญาปารมิตาหฤทัยสูตรของมหายานเพื่อตอกย้ำความเป็น "มอนสเตอร์ซีโร" ซึ่งหมายถึง ความว่างเปล่า หรือสุญญตา   และเมื่อหัวข้างใดข้างหนึ่งขาดไปแล้วยังงอกใหม่ได้เหมือนกับไฮดราอีกด้วย
# เจ้าชายแอกเซิลแห่งเดนมาร์ก
เจ้าชายแอกเซิลแห่งเดนมาร์ก (; 12 สิงหาคม ค.ศ. 1888 - 14 กรกฎาคม ค.ศ. 1964) เป็นสมาชิกพระราชวงศ์เดนมาร์ก พระโอรสพระองค์ที่ 2 ในเจ้าชายวัลเดมาร์แห่งเดนมาร์กกับเจ้าหญิงมารีแห่งออร์เลอ็อง เป็นพระราชนัดดาในพระเจ้าคริสเตียนที่ 9 แห่งเดนมาร์ก ทรงเสกสมรสกับ เจ้าหญิงมาร์กาเรธาแห่งเดนมาร์ก มีพระโอรส 2 พระองค์ 

พระองค์มีศักดิ์เป็นพระราชมาตุลา (ลุงฝั่งแม่) ในสมเด็จพระราชินีอานาแห่งโรมาเนีย

 เครื่องราชอิสริยาภรณ์ 

 เครื่องราชอิสริยาภรณ์ไทย 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์, เล่ม ๖๙ ตอนที่ ๗๑ ง หน้า ๔๕๓๔, ๒ ธันวาคม ๒๔๙๕132px|thumb|right|ตราอาร์มประจำพระองค์
# แอมฟิโคเลียส
แอมฟิโคเลียส (Amphicoelias ;อังกฤษ) เป็นไดโนเสาร์ซอโรพอดกินพืช ซึ่งรวมถึงสิ่งที่บางครั้งคาดว่าเป็นตัวอย่างไดโนเสาร์ที่ใหญ่ที่สุดที่เคยมีการค้นพบ นักวิทยาศาสตร์ได้คาดการณ์ว่าในปีพ.ศ. 1856 มีสัตว์ที่ยาวที่สุดถึง 58 เมตร (190 ฟุต) โดยอาจมีมวล 122.4 ตัน (134.9 ฟุตสั้น) อย่างไรก็ตามเนื่องจากซากดึกดำบรรพ์เพียงชิ้นเดียวที่ยังคงหลงเหลืออยู่ในบางจุดหลังจากที่ได้มีการศึกษาและอธิบายไว้ในปี 1870 การวิเคราะห์ล่าสุดหลักฐานที่ยังหลงเหลืออยู่และความน่าเชื่อถือทางชีวภาพของสัตว์บกขนาดใหญ่ดังกล่าวได้ชี้ให้เห็นว่าขนาดของสัตว์ตัวนี้มีขนาดใหญ่เกินคาดเนื่องจากมีข้อผิดพลาดในการพิมพ์คำอธิบายในปี 1878

อย่างไรก็ตาม แอมฟิโคเลียส จัดเป็นไดโนเสาร์ที่ไม่มีอยู่จริง เพราะ กระดูกนั้นเป็นของปลอม ซึ่งปลอมโดยโคป เพื่อหลอกมาร์ชคู่แข่งของตน และอีกเหตุผลคือ ถ้ามีไดโนเสาร์ขนาดใหญ่ประมาณนี้จริงๆมันจะต้องกินอาหารเยอะ ซึ่งทำให้ระบบนิเวศไม่สมดุล
# ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017 นัดชิงชนะเลิศ
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017 นัดชิงชนะเลิศ เป็นแมตช์ฟุตบอลที่กำลังจะเกิดขึ้นนั้นจะจัดขึ้นในวันที่ 30 มิถุนายน พ.ศ. 2560 ที่ Stadion Cracovia ในเมือง กรากุฟ, ประเทศโปแลนด์, เพื่อที่จะตัดสินหาทีมชนะเลิศของ ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017.

เส้นทางสู่นัดชิงชนะเลิศ

 เยอรมนี รอบ สเปน คู่แข่งขัน ผลการแข่งขัน รอบแบ่งกลุ่ม คู่แข่งขัน ผลการแข่งขัน  2–0 นัดที่ 1  5–0  3–0 นัดที่ 2  3–1  0–1 นัดที่ 3  1–0 รองแชมป์กลุ่ม ซี ตารางคะแนน แชมป์กลุ่ม บี คู่แข่งขัน ผลการแข่งขัน รอบแพ้คัดออก คู่แข่งขัน ผลการแข่งขัน  2–2 (a.e.t.) (4–3 ลูกโทษ) รอบรองชนะเลิศ  3–1

แมตช์

รายละเอียด

 GK 12ยูเลียน โปลเลอร์สเบ็คRB 2 เยเรมี  โทลยันCB 5 นิคลาส สตาร์ค  CB 15มาร์ก-โอลิเวอร์ เคมป์ฟLB 3 ยันนิค เกอร์ฮาร์ดท์DM 19ยานิค ฮาเบอเรอร์    RM 17มิตเชลล์ ไวเซอร์CM 7 มักซ์ เมเยอร์  CM 10มักซิมิเลียน อาร์โนลด์ (กัปตัน)  LM 11แซร์จ กนาบรือ   CF 22มักซิมิเลียน ฟิลิปป์   ตัวสำรอง:MF 18นาดีเอม อามีรี   MF 21โดมินิค โคหร์   MF 20เลอวิน ออซตูนาลี   ผู้จัดการทีม:สเตฟาน คุนต์ซ300px GK 1 เกปา อาร์ริซาบาลากาRB 2 เอกตอร์ เบเยรินCB 4 โคร์เก เมเรCB 5 เคซุส บาเยโค  LB 19คอนนี   CM 8 ซาอุล ญีเกซ  CM 22มาร์กอส ยอเรนเต    CM 6 ดานี เซบายอสRF 11มาร์โก อาเซนซีโอCF 12ซันดรู   LF 7 ฌาราร์ต เด็วลูเฟ็ว (กัปตัน)ตัวสำรอง:DF 3 โคเซ ลุยส์ กายา   FW 15อีญากี วิลเลียมส์   FW 9 โบร์คา มาโยรัล   ผู้จัดการทีม:อัลเบิร์ต เซลาเดส

ผู้เล่นยอดเยี่ยมประจำนัด:
มิตเชลล์ ไวเซอร์ (เยอรมนี)

ผู้ช่วยผู้ตัดสิน:
Frédéric Haquette (ฝรั่งเศส)
Hicham Zakrani (ฝรั่งเศส)
ผู้ตัดสินที่สี่:
Ivan Kružliak (สโลวาเกีย)
ผู้ช่วยผู้ตัดสินหลังประตู:
Benoît Millot (ฝรั่งเศส)
Jérôme Miguelgorry (ฝรั่งเศส)ข้อมูลในการแข่งขัน
90 นาที.
ต่อเวลาพิเศษไปอีก 30 นาที เมื่อทั้งสองทีมเสมอกันในเวลาปกติ
ตัดสินด้วยการดวลลูกจุดโทษ เพื่อหาผู้ชนะ
สามารถเปลี่ยนตัวผู้เล่นได้สูงสุดสามคน, กับคนที่สี่จะได้รับอนุญาตในช่วงต่อเวลาพิเศษ.
# พระราชวรวงศ์เธอ พระองค์เจ้าไชยรัตนวโรภาส
พระราชวรวงศ์เธอ พระองค์เจ้าไชยรัตนวโรภาส (16 มกราคม พ.ศ. 2419 — 18 สิงหาคม พ.ศ. 2440) เป็นพระราชโอรสพระองค์ที่ 23 ในกรมพระราชวังบวรวิไชยชาญ ที่ประสูติแต่จอมมารดาปริกใหญ่

พระประวัติ
พระราชวรวงศ์เธอ พระองค์เจ้าไชยรัตนวโรภาส เมื่อวันอังคารที่ 16 มกราคม พ.ศ. 2419 เป็นพระราชโอรสในกรมพระราชวังบวรวิไชยชาญ ที่ประสูติแต่จอมมารดาปริกใหญ่ ธิดาพระยาพระราม (แสง) กับท่านปุก

กรมพระราชวังบวรวิไชยชาญพระราชทาน "วังใหม่" ซึ่งเคยเป็นที่ประทับของพระองค์เองบริเวณถนนพระอาทิตย์แก่พระองค์เจ้าไชยรัตนวโรภาส โดยพระราชทานครึ่งหนึ่งให้พระราชวรวงศ์เธอ พระองค์เจ้าวิไลยวรวิลาส และอีกครึ่งหนึ่งพระราชทานพระองค์เจ้าไชยรัตนวโรภาส

พระองค์เจ้าไชยรัตนวโรภาส เสกสมรสกับหม่อมราชวงศ์พวงประภา (ราชสกุลเดิม : ศิริวงศ์) พระธิดาในพระสัมพันธวงศ์เธอ กรมหมื่นนฤบาลมุขมาตย์ มีพระโอรส 1 พระองค์ คือ หม่อมเจ้าไชยโชติมุข (สิ้นชีพิตักษัย 18 สิงหาคม พ.ศ. 2440)

 สิ้นพระชนม์ 
วันพุธที่ 18 สิงหาคม พ.ศ. 2440 เวลา 12.30 น. พระบวรวงศ์เธอ พระองค์เจ้าไชยรัตนวโรภาส (พระยศขณะนั้น) เสด็จโดยเรือกลไฟไชยโชติวงษ แล่นถึงหน้าที่ว่าการเมืองสิงคบุรี (ปัจจุบันคือจังหวัดสิงห์บุรี) แล้วใช้จักรแล่นขึ้นไปซื้อฟืนที่ตำบลบ้านใหม่ ถึงเวลา 12.45 น. หม้อน้ำเรือระเบิดขึ้น เรือแตกทั้งลำ พระองค์เจ้าไชยรัตนวโรภาสทรงบาดเจ็บสาหัสและสิ้นพระชนม์เมื่อเวลาบ่าย 3 โมงเศษ พระชันษา 22 ปี ในเหตุการณ์นี้หม่อมเจ้าไชยโชติมุข พระโอรส ถึงชีพิตักษัย หม่อมราชวงศ์หญิงพวงประภา หม่อมห้าม รวมถึงหม่อมแสงหม่อมห้ามในพระสัมพันธวงศ์เธอ กรมหมื่นนฤบาลมุขมาตย์ และหม่อมราชวงศ์หญิงรัษฎามาตย์ (น้องสาวหม่อมราชวงศ์หญิงพวงประภา) ถึงแก่กรรมด้วย พระราชทานเพลิงพระศพ ณ พระเมรุ วัดสระเกศราชวรมหาวิหาร วันที่ 2 พฤษภาคม พ.ศ. 2441

พงศาวลี
# พระราชวรวงศ์เธอ พระองค์เจ้าโอภาสไพศาลรัศมี
พระราชวรวงศ์เธอ พระองค์เจ้าโอภาสไพศาลรัศมี (4 พฤษภาคม พ.ศ. 2416 – 29 พฤษภาคม พ.ศ. 2440) เป็นพระโอรสในกรมพระราชวังบวรวิไชยชาญ ประสูติแต่จอมมารดาหม่อมราชวงศ์กลีบ

พระประวัติ
พระราชวรวงศ์เธอ พระองค์เจ้าโอภาสไพศาลรัศมี เป็นพระราชโอรสในกรมพระราชวังบวรวิไชยชาญ ประสูติแต่จอมมารดาหม่อมราชวงศ์กลีบ (ธิดาในหม่อมเจ้าเจิม นรินทรกุล) เมื่อวันอาทิตย์ที่ 4 พฤษภาคม พ.ศ. 2416

หลังจากที่ทรงออกวัง พระองค์เจ้าโอภาสไพศาลรัศมีประทับที่วังพระเจ้าบรมวงศ์เธอ กรมหมื่นราชศักดิ์สโมสร พระองค์สิ้นพระชนม์ก่อนที่จะได้รับพระราชทานที่วัง

พระราชวรวงศ์เธอ พระองค์เจ้าโอภาสไพศาลรัศมี สิ้นพระชนม์เมื่อวันอาทิตย์ที่ 29 พฤษภาคม พ.ศ. 2440 สิริพระชันษา 24 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร เมื่อวันที่ 28 เมษายน พ.ศ. 2441

 พระอิสริยยศ 

 4 พฤษภาคม พ.ศ. 2416 – 29 พฤษภาคม พ.ศ. 2440: พระบวรวงศ์เธอ พระองค์เจ้าโอภาสไพศาลรัศมีราชบัณฑิตยสถาน. พระเจ้าวรวงศ์เธอ (ตอนที่ ๑) (๒๒ พฤษภาคม ๒๕๕๒). เรียกดูเมื่อ 13 เมษายน 2556
 15 กรกฎาคม พ.ศ. 2454: พระราชวรวงศ์เธอ พระองค์เจ้าโอภาสไพศาลรัศมี

 พงศาวลี
# กรกฎาคม พ.ศ. 2560
กรกฎาคม พ.ศ. 2560 เป็นเดือนที่ 7 ของปี พ.ศ. 2560 วันแรกของเดือนเป็นวันเสาร์ วันสุดท้ายของเดือนเป็นวันจันทร์

 สถานีย่อย:เหตุการณ์ปัจจุบัน
# อิทธิฤทธิ์ภูมิเทวดา
อิทธิฤทธิ์ภูมิเทวดา  เป็นละครโทรทัศน์ไต้หวันกำลังภายในที่กล่าวถึงอานุภาพของภูมิเทวดาจางฝูเต๋อ และยายเจ้าที่เหยียนจื่อ ออกอากาศทางช่อง CTS ในจีน ในปี พ.ศ. 2541 ต่อมาช่อง 3ได้ซื้อลิขสิทธิ์ แล้วก็นำมาออกอากาศทางช่อง 3 ในประเทศไทย นำแสดงโดย จุน เหลียว, เฉิน ย่าหลาน, ชิ หยู, หวง จงหยู, หยาง เสี่ยวหลี่, ลู่ ยี่หลงอิทฤทิธ์ภูมิเทวดาตอนวัน

เนื้อเรื่อง
จาง ฟู๋เต๋อ เป็นข้าหลวงที่ซื่อตรงและซื่อสัตย์ต่อหน้าที่ เมื่อตายไปแล้ว เง็กเซียนฮ่องเต้โปรดให้เข้าเฝ้า และส่งกลับมาเป็นเจ้าที่ (เซียน) ในแดนมนุษย์อีก แต่เพราะจางฟู๋เต๋อเดิมเป็นมนุษย์มาก่อนจึงเป็นเซียนไม่เป็น เง็กเซียนจึงคัดเลือกเทพธิดาที่เฉลียวฉลาดและมีความรู้สูงมาเป็นภรรยา และได้คุณหนูสาม (หนิงจื่อ) ลูกสาวของเจ้าพ่อหลักเมืองโตไห่ ใครใครจึงเรียกว่าคุณหนูสาม ฝ่ายฟู่ไห่พอเห็นคุณหนูสามก็เกิดความพอใจ ส่วนคุณหนูสามก้อรู้ดีว่าฟู่เต๋อเป็นคนดี แม้จะเป็นคนที่มีอายุไปหน่อยแต่ก็เป็นสามีที่ดี แต่ฝ่ายเจ้าพ่อโตไห่ไม่ชอบลูกเขยคนนี้เลย เขารู้สึกว่าจางฟู่เต๋อซื้อบื้อไม่เหมาะสมกับลูกสาวเขาเลย เทพจึงเหว่ยจึงช่วยเกลี้ยกล่อมเขาว่าการที่เง็กเซียนประทานคู่ให้ อันที่จริงแล้วเป็นเกียรติอย่างยิ่ง ทางเจ้าพ่อโตไห่จึงจำใจรับปาก ทั้งสองจึงได้ลงมาดูที่ศาลเทพารักษ์ในเมืองมนุษย์ต่อไป

นักแสดงนำ
นักแสดงบทบาทจุน เหลียวภูมิเทวดา จาง ฝูเต๋อเฉิน ย่าหลาน ยายเจ้าที่เหยียนจื่อชิ หยู ทูตบุ๋น หวง จ้งหยู่  ทูตบู๊หยาง เฉียวหลี่เสียวหมั่น ลู่ ยี่หลง  เจ้าพ่อหลักเมืองตงไห่

รายชื่อตอนที่ออกอากาศ
ตอนที่ 1 จิ้งจอกสาว (7 ตอนจบ)
นักแสดงบทบาทเซี่ย สือวู่เจิ้ง เจียหยีหลง ซื่อจุนหลี่ เว่ยหยีจาง หลีเว่ย กง เซี่ยฮัว  กู้ กว้านจงหยาง สือจง  หวัง เผ่ย์หยุน  ไหล่ เซียนหนี่หลอ หยั่วถิงเจียง บู่หยุนหยุน ไบ่หลิงหัวกู่  เจียงหมู่ จาง ปู่โหลว  เหลาเหลา  เหยียน เจิ้นเหริน  อู่ ตี้ หงหยู่  ซัน หยีไท่  เหยา เหลาหยี

ตอนที่ 2 ชั่วฟ้าดินสลาย (5 ตอนจบ)

นักแสดงนำรับบทผู้กำกับการแสดงผู้เขียนบท เฉิน จวิ่นเชิงเฉิน เต๋อหรงฟู่ เหลย โหยว อั่นเฉินจาง ฝู่เหนียนหยาง เป๋าเหว่ย  หลิว เชี่ยวเหวินหลิน เซียเหวินทั่ง เหิงอู่ซุน เชียนสือ หยี่เหลียนสือ ว่านไฉไล่ เต๋อเฉิงไล่ อันป่าว จู้ซุน ต้านเหนียงป้า หยงตู๋ เฟยหลี่ ยิงเจียง เผ่ย์หลิง

ตอนที่ 3 สายโลหิต (7 ตอนจบ)

ตอนที่ 4 พรายน้ำผู้ใจบุญ (4 ตอนจบ)

ตอนที่ 5 แม่ใหญ่แม่เล็ก (14 ตอนจบ)

ตอนที่ 6 ลูกกตัญญู (6 ตอนจบ)

ตอนที่ 7 รักนี้ชั่วนิรันดร์ (7 ตอนจบ)

ตอนที่ 8 ไอ้หนุ่มเฮงระเบิด (ุ6 ตอนจบ)

ตอนที่ 9 เสี่ยวซวง (7 ตอนจบ)

ตอนที่ 10  หลีฮัวที่รัก (5 ตอนจบ)

ตอนที่ 11 ชะตาฟ้าลิขิต (18 ตอนจบ)

ตอนที่ 12 อ้อมอกแม่ (6 ตอนจบ)

ตอนที่ 13 ศึกสายเลือด (38 ตอนจบ)
นักแสดงบทบาทผู้กำกับการแสดงผู้เขียนบทหยาง ฮวายหมิน หลิว เสวี่ยหัว ซุย เผี่ยหยี จาง ฟู่เจียน เหวิน ซ่วย เฉิน หงเหลี่ย ชิว ซินฉื่อ จาง ซู่ผิง หวง เฉาฉี  หยาง เป่าเหว่ย หยาง เสอจง หลิว เย่ห์ติ หวัง เห่า เถียน ผิงชวน เฉิง ฟงจาง กั๋วตงหู เสียงผิงจาง หลีเว่ย ฮ่องเต้เจ้า หย่งหยวนซ่ง หวางโหว เหยียน เฟย์ เหยียน เจ้าเหลียน เมิ่ง เสียง ขันทีซุย เป่าเหนียน ถัง ห้าวเทียน มู่ เสี่ยวชิง เจ้า ซื่อเฉียน เผิง หยู่หยิงอำมาตย์เผิง ไป่เฉิน ถัง จงหมิน หลัว หว้านจง หลัว ซื่อฉี เผย์ ชิฟู่เติ้งกงกง ไท่ยี เทพแห่งเขาห้านิ้วเฉิน หยีหลิน โจ่วหยู

ตอนที่ 14 คู่สร้างคู่สม (8 ตอนจบ)

 ตอนที่ 15 Chivalrous Tenderness (5 ตอนจบ) 

ตอนที่ 16 ยายเจ้าที่ตกสวรรค์ (งูเขียวงูทอง - 13 ตอนจบ)

 ตอนที่ 17 General's Love (13 ตอนจบ)
# กองทัพเรือนอร์เวย์
กองทัพเรือนอร์เวย์ (, "the naval defence (forces)") เป็นส่วนหนึ่งของกองทัพนอร์เวย์ มีหน้าที่รับผิดชอบต่อการปฏิบัติการทางทหารในทะเล ลำน้ำ และพื้นที่บริเวณชายฝั่งของ ประเทศนอร์เวย์ ในปี ค.ศ. 2008 กองทัพเรือนอร์เวย์ มีกำลังพลประมาณ 3,700 นาย และมีเรือรบในประจำการ 70 ลำแบ่งเป็น เรือฟริเกตหนัก 5 ลำ, เรือดำน้ำ 6 ลำ, เรือตรวจการณ์ 14 ลำ และ เรือเก็บกวาดทุ่นระเบิด 4 ลำ
# มิจิโยะ มูราเซะ
มิจิโยะ มูราเซะ  เป็นนักพากย์อนิเมะและนักแสดง ชาวญี่ปุ่น เธออยู่สังกัดเมาซูโปรโมชัน

 ผลงานการพากย์ 

 อนิเมะ 
 Mainichi Kaasan (2009-2012), Daichi-kun, Satoko-chan
 Gaist Crusher (2013), Jinta Atō
 Yu-Gi-Oh! Zexal II (2014), Guard Penguin, Buzzbuzz Seven
 Senki Zesshō Symphogear GX (2015), Garie Tuman
 Kamisama Minarai: Himitsu no Cocotama (2015), Mogutan
 Schwarzesmarken (2016), Sylvia Kschessinska
 Little Witch Academia (2017), Sucy Manbavaran

 ภาพยนตร์ 
 Little Witch Academia (2013), Sucy Manbavaran
 Little Witch Academia: The Enchanted Parade (2015), Sucy Manbavaran

 วิดีโอเกม 
 Little Witch Academia: The Magic of Time and the Seven Wonders (2017), Sucy Manbavaranhttp://gematsu.com/2017/06/little-witch-academia-witch-time-seven-wonders-launches-november-30-japan
# พี่เบิ้ม
พี่เบิ้ม หรือ บิ๊กบราเตอร์  เป็นตัวละครสมมติและสัญลักษณ์ในนวนิยายแนวดิสโทเปียของจอร์จ ออร์เวลล์ เรื่อง หนึ่ง-เก้า-แปด-สี่ พี่เบิ้มเป็นผู้นำโอเชียเนีย รัฐเผด็จการเบ็ดเสร็จ 

ในวัฒนธรรมสมัยใหม่ คำว่า "บิ๊กบราเตอร์" เป็นเล็กซิคอนสำหรับเรียกการใช้อำนาจโดยมิชอบของรัฐบาล โดยเฉพาะการละเมิดซึ่งเสรีภาพประชาชน และมักเกี่ยวข้องกับการตรวจตราประชาชน

ดักลาส เคลเนอร์ อาจารย์ของมหาวิทยาลัยแคลิฟอร์เนีย ลอสแอนเจลิสเคยตั้งข้อสงสัยว่าพี่เบิ่มนั้นได้รูปแบบมาจากโจเซฟ สตาลิน เพื่อแทนคอมมิวนิสต์และลัทธิสตาลินรวมถึงอดอล์ฟ ฮิตเลอร์เพื่อแทนลัทธินาซี
# กองทัพเรือเดนมาร์ก
กองทัพเรือเดนมาร์ก  เป็นส่วนหนึ่งของกองทัพเดนมาร์ก มีหน้าที่รับผิดชอบต่อการปฏิบัติการทางทหารในทะเล ลำน้ำ และพื้นที่บริเวณชายฝั่งของ ประเทศเดนมาร์ก , ดินแดนกรีนแลนด์ และ หมู่เกาะแฟโร รวมถึง รวมเผ้าระวัง, ค้นหาและกู้ภัย, ตัตน้ำแข้ง และ ขุดเจาะน้ำมัน รวมถึงปฏิบัติการร่วมกับนานาชาติ

ในช่วงปี 1509–1814, เมื่อครั้งที่ เดนมาร์ก ได้เป็นสหภาพร่วมกับ นอร์เวย์, กองทัพเรือเดนมาร์กได้กลายเป็นส่วนหนึ่งของ กองทัพเรือเดนมาร์ก-นอร์เวย์
 อ้างอิง
# พลพัฒน์ อัศวะประภา
พลพัฒน์ อัศวะประภา ชื่อเล่น หมู เป็นนักออกแบบเสื้อผ้าและนักธุรกิจชาวไทย โดยได้รับการยกย่องให้เป็น Personal Stylist ทางด้านแฟชั่นดีไซน์ และเป็นคนแรกของประเทศไทย ที่ดำรงตำแหน่ง “นายกสมาคมแฟชั่นดีไซเนอร์ กรุงเทพ” (Bangkok Fashion Society-BFS)  ปัจจุบันเป็นเมนเทอร์ในรายการ เดอะเฟซเมนไทยแลนด์

 ประวัติ 
พลพัฒน์เป็นลูกครึ่งไทย-ญี่ปุ่น บุตรของอุทัยและเอกิโอะ อัศวะประภา มีพี่น้องร่วมกัน 3 คน โดยพลพัฒน์เป็นคนสุดท้อง จบการศึกษาระดับมัธยมศึกษาจากโรงเรียนกรุงเทพคริสเตียนวิทยาลัย ปริญญาตรีนิเทศศาสตรบัณฑิต คณะนิเทศศาสตร์ จุฬาลงกรณ์มหาวิทยาลัย ภาควาทวิทยาและสื่อสารการแสดง  ปริญญาโทบริหารธุรกิจมหาบัณฑิตจาก Peter F. Drucker and Masatoshi Ito Graduate School of Management, Claremont Graduate University และวุฒิบัตรด้านการออกแบบแฟชั่นจาก School of Fashion, Parsons School of Design, USA 

ปัจจุบันพลพัฒน์เป็นเจ้าของ ASAVA Group ครอบคลุมกลุ่มธุรกิจ เสื้อผ้า 5 แบรนด์ ได้แก่ ASAVA, ASV, WHITE ASAVA, Uniform by ASAVA และ MOO ส่วนธุรกิจร้านอาหารภายใต้ ASAVA Group ได้แก่ SAVA Modern Thai Flavor ที่เอ็มโพเรียมSava Modern Thai Flavour ในบ้านหลังใหม่ที่ The Emporium นอกจากนี้ยังเป็นผู้ร่วมก่อตั้งร้านอาหารโค-ลิมิเต็ด ที่ศูนย์การค้าเวลา สินธร วิลเลจ, สยามพารากอน  และเอ็มสเฟียร์ รวมถึงโค โก ราวด์ ที่เซ็นทรัลเวิลด์

ชีวิตส่วนตัว
พลพัฒน์ได้ออกมาเปิดเผยว่าเขาเป็นโฮโมเซ็กชวล ผ่านบทสัมภาษณ์กับไทยรัฐ ในปี พ.ศ. 2561
ผลงาน
 ละครโทรทัศน์ 
 2565 ซุปตาร์2550 รับบท หมู พลพัฒน์ (รับเชิญ)

 รายการโทรทัศน์ 
+ปีรายการบทบาทเครือข่าย2554The Designer ฝันตามคิด ชีวิตมีดีไซน์ ซีซัน 2กรรมการโมเดิร์นไนน์ทีวี2560
2560เดอะเฟซไทยแลนด์ ซีซัน 3กรรมการรับเชิญช่อง 3
ช่อง 3
ช่อง 3เดอะเฟซเมนไทยแลนด์ ซีซัน 1เมนเทอร์
 2561
2561เดอะเฟซไทยแลนด์ ซีซัน 4กรรมการรับเชิญเดอะเฟซเมนไทยแลนด์ ซีซัน 2เมนเทอร์พีพีทีวี 2562เดอะเฟซไทยแลนด์ ซีซัน 5มาสเตอร์เมนเทอร์ช่อง 3
# มูโกงาโอกะยูเอ็งโมโนเรล
มูโกงาโอกะยูเอ็งโมโนเรล  เป็นระบบรถไฟรางเดี่ยวเอกชนสายสั้น ที่เชื่อมการเดินทางระหว่างสถานีมูโกงาโอกะยูเอ็งกับสวนสนุกมูโกงาโอกะยูเอ็ง

 ประวัติ
thumb|left|เสาสะพานรางรถไฟ อนุสรณ์ของรถไฟรางเดี่ยวสายมูโกงาโอกะยูเอ็ง
บริษัทรถไฟฟ้าโอดากีวได้เปิดการเดินรถไฟฟ้าสายโอดาวาระจากโตเกียวถึงโอดาวาระ และสถานีมูโกงาโอกะยูเอ็งเมื่อปี พ.ศ. 2470 แต่เดิมจะมีเส้นทางรถไฟขนาดเล็กผ่านไปสวนสนุกที่อยู่ไม่ไกลสถานีนัก ต่อมาได้มีแผนที่จะสร้างถนนใหญ่เชื่อมต่อ แต่ท้ายที่สุดแล้วจึงมีมติที่จะสร้างรถไฟรางเดี่ยวเพื่อเชื่อมการเดินทางแทนDemery, Leroy W.  Monorails in Japan , p.25.  Carquinez Associates, 2005.

ในการก่อสร้างนี้ใช้งบประมาณทั้งหมด 200 ล้านเยน (550,000 ดอลลาร์สหรัฐเมื่อปี พ.ศ. 2509) ระยะทาง 1.1 กิโลเมตร ถือเป็นเส้นทางรถไฟรางเดี่ยวสายแรกที่ก่อสร้างโดยบริษัทนิฮง-ล็อกฮีดโมโนเรล ซึ่งเป็นบริษัทร่วมทุนของบริษัทล็อกฮีดและบริษัทคาวาซากิการบินและอวกาศ การเดินทางใช้เวลาเพียงสามนาที มีรถรางเดี่ยวทำการขบวนเดียว ตู้โดยสารสองตู้ วิ่งทุก 15 นาทีในเวลาที่สวนสนุกเปิดทำการ ราคาตั๋ว 100 เยนสำหรับตั๋วเที่ยวเดียว และราคา 150 เยนหากเป็นตั๋วไปกลับ ผู้คนในท้องถิ่นจึงนิยมโดยสารรถไฟรางเดี่ยวนี้เพราะค่าตั๋วถูกกว่าค่ารถประจำทางที่มีราคา 200 เยน

ปลายยุค 1990 (ราว พ.ศ. 2533) รถไฟรางเดี่ยวนี้มีผู้โดยสารใช้บริการเพียงวันละ 900 คน ในเดือนกุมภาพันธ์ พ.ศ. 2543 พบความเสียหายของขบวนรถ เจ้าของบริษัทรถไฟฟ้าโอะดะกีวจึงยุติการเดินรถและตัดสินใจที่จะไม่จ่ายค่าชดเชยราว 380 ล้านเยน ไม่นานหลังจากนั้นสวนสนุกก็ปิดกิจการลงในปี พ.ศ. 2545
# ฟุตซอลชิงแชมป์อเมริกาใต้
ฟุตซอลชิงแชมป์อเมริกาใต้หรือฟุตซอลโกปาอาเมริกา  เป็นการแข่งขันฟุตซอลระดับนานาชาติของทวีปอเมริกาใต้ถูกจัดชึ้นโดยสมาพันธ์ฟุตบอลอเมริกาใต้ และมีฟีฟ่าให้การสนับสนุน 
ถูกจัดขึ้นเป็นครั้งแรกในปี 1992 ในชื่อคอนเมบอลฟุตซอลแชมเปียนชิป (CONMEBOL Futsal Championship) และถูกเปลี่ยนชื่อมาเป็นฟุตซอลโกปาอาเมริกาในปี 1995และจัดขึ้นทุกปีจนถึงปี 2000

 ผลการแข่งขัน 
ปีเจ้าภาพ ผู้ชนะเลิศผลการแข่งขันอันดับที่ 2 อันดับที่ 3ผลการแข่งขันอันดับที่ 41992รายละเอียด1995รายละเอียด1996รายละเอียด8–12–11997รายละเอียด6–01998รายละเอียด9–11999รายละเอียด9–42000รายละเอียด6–04–22003รายละเอียด1–09–42008รายละเอียด6–23–22011รายละเอียด5–13–12015รายละเอียด4–15–12017รายละเอียด4–24–3

 รางวัลทั้งหมด 
11011122263113035840235รวม12121236
# กฎราชวงศ์
กฎราชวงศ์  เป็นกฎหมายญี่ปุ่นที่ว่าด้วยการสืบราชสมบัติญี่ปุ่น ความเป็นสมาชิกราชวงศ์ญี่ปุ่น และประเด็นอื่น ๆ ที่ว่าด้วยการบริหารราชวงศ์ญี่ปุ่น

กฎราชวงศ์นี้ ผู้ร่าง คือ รัฐบาลชุดที่มีชิเงรุ โยชิดะ เป็นนายกรัฐมนตรีในช่วงที่ญี่ปุ่นถูกสหรัฐยึดครอง โดยมุ่งหมายจะปรับปรุงกฎราชวงศ์ให้สอดคล้องกับรัฐธรรมนูญฉบับใหม่ที่สหรัฐร่างให้ญี่ปุ่น สภานิติบัญญัติชุดสุดท้ายของจักรวรรดิญี่ปุ่นให้ความเห็นชอบร่างกฎดังกล่าวเมื่อวันที่ 16 มกราคม ค.ศ. 1947 เพื่อใช้แทนที่กฎราชวงศ์ฉบับ ค.ศ. 1889 ซึ่งมีสถานะเท่าเทียมกับรัฐธรรมนูญเมจิและจะแก้ไขเพิ่มเติมได้ก็แต่โดยจักรพรรดิ ขณะที่กฎหมายฉบับใหม่นี้มีสถานะเป็นรองจากรัฐธรรมนูญอันกำหนดไว้ในมาตรา 2 ว่า ให้การสืบราชสมบัติเป็นไปตามกฎราชวงศ์ที่สภานิติบัญญัติให้ความเห็นชอบ

ใน ค.ศ. 2017 สภานิติบัญญัติแห่งชาติญี่ปุ่นแก้ไขเพิ่มเติมกฎนี้ เพื่ออนุญาตให้จักรพรรดิอากิฮิโตะสละราชสมบัติได้ภายใน 3 ปีนับแต่การแก้ไขเพิ่มเติมhttps://english.kyodonews.net/news/2017/06/e059a2712303-update1-japan-enacts-law-to-allow-1st-abdication-of-emperor-in-200-years.htmlhttps://www.theatlantic.com/news/archive/2017/06/japanese-parliament-passes-law-allowing-its-emperor-to-abdicate/529080/ จักรพรรดิอากิฮิโตะจึงสละราชสมบัติเมื่อวันที่ 30 เมษายน ค.ศ. 2019
# พระพิมลธรรม (ช้อย ฐานทตฺโต)
พระพิมลธรรม นามเดิม ช้อย ฝอยทอง ฉายา ฐานทตฺโต เป็นพระราชาคณะเจ้าคณะรองฝ่ายมหานิกาย ได้ดำรงตำแหน่งสำคัญในคณะสงฆ์ เช่น เจ้าอาวาสวัดมหาธาตุยุวราชรังสฤษฎิ์ราชวรมหาวิหาร เจ้าคณะมณฑลนครสวรรค์ เจ้าคณะตรวจการภาค 1 สังฆมนตรีช่วยว่าการองค์การสาธารณูปการ และสังฆมนตรีว่าการองค์การปกครอง

 ประวัติ 
พระพิมลธรรม มีนามเดิม ช้อย ฝอยทอง เกิดเมื่อวันขึ้น 11 ค่ำ เดือน 12 ปีเถาะ ตรงกับวันพุธที่ 11 พฤศจิกายน พ.ศ. 2434 เวลา 7.05 น. เป็นบุตรนายบุญธรรมกับนางพวง ฝอยทอง ภูมิลำเนาอยู่บ้านใหม่หางกระเบน หมู่ 5 ตำบลบ้านใหม่ อำเภอกรุงเก่า จังหวัดพระนครศรีอยุธยา เมื่ออายุได้ 9 ขวบ ท่านได้เข้าศึกษากับพระอาจารย์น้อย วัดจันทร์ประเทศ จนอายุได้ 11 ปี จึงย้ายไปศึกษากับพระมหาหรุ่น ป.ธ. 5 วัดมหาธาตุยุวราชรังสฤษฎิ์

พ.ศ. 2447 ได้บรรพชาเป็นสามเณร โดยมีสมเด็จพระวันรัต (ฑิต อุทโย) เป็นพระอุปัชฌาย์ ในปีนั้นพระมหาหรุ่นอาพาธต้องกลับไปรักษาตัวที่บ้านเกิด จึงฝากให้พระมหาเฮง เขมจารี เป็นผู้ปกครองแทน ถึงปี พ.ศ. 2454 จึงได้อุปสมบทเป็นพระภิกษุ โดยมีสมเด็จพระวันรัต (ฑิต อุทโย) เป็นพระอุปัชฌาย์ พระธรรมเจดีย์ (เข้ม ธมฺมสโร) และพระศรีวิสุทธิวงศ์ (เฮง เขมจารี) เป็นคู่กรรมวาจาจารย์ และสมเด็จพระศรีสวรินทิราบรมราชเทวี พระพันวัสสาอัยยิกาเจ้า ทรงเป็นองค์อุปถัมภ์เรื่องตั้งพระราชาคณะผู้ใหญ่ในกรุงรัตนโกสินทร์ เล่ม ๒, หน้า 197

ขณะยังเป็นสามเณร เมื่ออายุได้ 17 ปีท่านสอบได้เปรียญธรรม 3 ประโยค อายุ 18 ปีสอบได้เปรียญธรรม 4 ประโยค และอายุ 20 ปีสอบได้เปรียญธรรม 5 ประโยค หลังจากอุปสมบทเป็นพระภิกษุแล้ว ขณะอายุได้ 21 ปี ท่านสอบได้อีกเป็นเปรียญธรรม 6 ประโยค ได้รับพระราชทานพัดหน้านางพื้นแพรเหลืองประดับเลื่อม มีนิตยภัตราคาเดือนละ 9 บาท

ในรัชสมัยพระบาทสมเด็จพระปกเกล้าเจ้าอยู่หัว ทรงโปรดเกล้าฯ ตั้งเป็นรองเจ้าคณะมณฑลนครสวรรค์ตั้งแต่วันที่ 16 สิงหาคม พ.ศ. 2472 ต่อมาจึงตั้งเป็นเจ้าคณะมณฑลนครสวรรค์ตั้งแต่วันที่ 7 ตุลาคม พ.ศ. 2474 เมื่อมณฑลนครสวรรค์ถูกยุบรวมเข้ากับมณฑลอยุธยา จึงโปรดให้ท่านออกจากตำแหน่งเดิม แล้วตั้งเป็นรองเจ้าคณะมณฑลอยุธยาแทนตั้งแต่วันที่ 1 เมษายน พ.ศ. 2475

 สมณศักดิ์ 
 30 ธันวาคม พ.ศ. 2463 เป็นพระราชาคณะชั้นสามัญที่ พระศรีสมโพธิ์
 6 พฤศจิกายน พ.ศ. 2470 เป็นพระราชาคณะชั้นราชที่ พระราชโมลี ศรีปาพจนาภรณ์ธรรมพาที ยติคณิศร บวรสังฆาราม คามวาสี
 6 พฤศจิกายน พ.ศ. 2474 เป็นพระราชาคณะชั้นเทพที่ พระเทพโมลี ตรีปิฎกธาดา มหากถิกสุนทร ยติคณิสสร บวรสังฆาราม คามวาสี
 19 กันยายน พ.ศ. 2478 เป็นพระราชาคณะชั้นธรรมที่ พระธรรมไตรโลกาจารย์ ปรีชาญาณดิลก ตรีปิฎกคุณาลงกรณ์ ยติคณิสสร บวรสังฆารามคามวาสี
 19 ธันวาคม พ.ศ. 2488 เป็นพระราชาคณะเจ้าคณะรองที่ พระพิมลธรรมมหันตคุณ วิบุลยปรีชาญาณนายก ตรีปิฎกคุณาลังการภูสิต ยติกิจสาทร มหาคณฤศร บวรสังฆาราม คามวาสี

 มรณภาพ 
พระพิมลธรรม ตรากตรำทำงานอย่างหนักจนเริ่มอาพาธ และเข้าโรงพยาบาลศิริราชในวันที่ 14 มกราคม พ.ศ. 2491 แพทย์ตรวจพบว่าท่านเป็นโรคปอดบวม แม้จะถวายการรักษาอย่างเต็มที่ อาการของท่านกลับทรุดลงต่อเนื่อง จนถึงเวลา 5.00 น. เศษ ของวันที่ 15 มกราคม ท่านกล่าวเป็นครั้งสุดท้ายว่า  จากนั้นท่านก็ไม่กล่าวอะไรอีก จนกระทั่งมรณภาพในเวลา 5.40 น.นิพนธ์ต่างเรื่อง,
 หน้า (12) สิริอายุได้
# โอกินาวะโมโนเรล
โอกินาวะโมโนเรล  หรือเป็นที่รู้จักในชื่อ ยูอิเรล  เป็นเส้นทางรถไฟรางเดี่ยวในเมืองนาฮะ จังหวัดโอกินาวะ ประเทศญี่ปุ่น ดำเนินกิจการโดยบริษัทโอกินาวะโมโนเรล  ก่อตั้งขึ้นเมื่อวันที่ 10 สิงหาคม พ.ศ. 2546 และเป็นการขนส่งระบบรางสายแรกของจังหวัดโอกินาวะหลังสงครามโลกครั้งที่สอง ทั้งนี้สถานีนาฮาคูโกเป็นสถานที่อยู่ตะวันตกสุด และสถานีอากามิเนะเป็นสถานีที่อยู่ใต้สุดของประเทศญี่ปุ่น หากเดินทางจะต้องใช้บัตรโอคีกา  บัตรเอนกประสงค์ไร้สัมผัสที่ใช้ในระบบขนส่งสาธารณะของโอกินาวะ

 ยุอิเรล 

ยูอิเรลเป็นชื่อยี่ห้อและสัญลักษณ์ที่ถูกเลือกจากการแข่งขันของสาธารณะ"about Yui Rail" , yui-rail.co.jp (Japanese) ประกอบไปด้วย 15 สถานี จากสถานีนาฮะคูโกทางตะวันตกกับสถานีชุริทางตะวันออก โดยผ่านเมืองนาฮะ ระยะห่างโดยเฉลี่ยระหว่างสถานี 0.93 กิโลเมตร ใช้เวลาเดินทาง 27 นาที และมีค่าใช้จ่าย 330 เยนご利用案內 , yui-rail.co.jp (Japanese) ความยาวตลอดสาย 12.9 กิโลเมตรモノレール計画概要 , yui-rail.co.jp (Japanese)

รถไฟขบวนหนึ่งจะมีตู้โดยสารสองตู้ มีที่นั่งทั้งหมด 65 ที่นั่ง สามารถจุผู้โดยสาร 165 คน รถไฟวิ่งบนทางยกระดับความสูง 8-20 เมตรเหนือพื้นดิน ใช้ความเร็ว 65 กิโลเมตรต่อชั่วโมง (ราว 40 ไมล์ต่อชั่วโมง) ส่วนความเร็วเฉลี่ยเมื่อวิ่งจริงคือ 28 กิโลเมตรต่อชั่วโมง (17 ไมล์ต่อชั่วโมง) เมื่อนับจากการหยุดรับส่งผู้โดยสาร

 ส่วนต่อขยาย 
ในเดือนสิงหาคม พ.ศ. 2554 บริษัทโมโนเรลเมืองโอกินาวะได้รับอนุญาตสำหรับการก่อสร้างส่วนต่อขยายระหว่างสถานีชูริถึงสถานีอูรานิชิ  รวม 4 สถานี กับระยะทาง 4.1 กิโลเมตร หลังการพิจารณาเลือกเส้นทางที่จะก่อสร้างมายาวนานhttp://www.okinawatimes.co.jp/article/2011-08-30_22758/ โดยได้รับอนุญาตในการก่อสร้างเมื่อวันที่ 26 มกราคม พ.ศ. 2555 โดยเริ่มก่อสร้างในเดือนมีนาคม พ.ศ. 2556 และแล้วเสร็จในเดือนตุลาคม พ.ศ. 2562http://sankei.jp.msn.com/economy/news/120126/biz12012617240026-n1.htm

 สถานี 
 # ชื่อสถานี ระยะทางระหว่างสถานี(กิโลเมตร) ระยะทางรวม(กิโลเมตร) ที่ตั้ง ภาษาไทย ภาษาญี่ปุ่น 1 นาฮะคูโก (ท่าอากาศยานนาฮะ) 那覇空港 - 0.00 นาฮะ 2 อากามิเนะ 赤嶺 1.95 1.95 3 โอโรกุ 小禄 0.76 2.71 4 โอโนมิยะโคเอ็ง (สวนสาธารณะโอโนมิยะ) 奥武山公園 0.97 3.68 5 สึโบงาวะ 壺川 0.84 4.52 6 อาซาฮิบาชิ 旭橋 0.81 5.33 7 เค็นโชมาเอะ (ศาลาว่าการจังหวัด) 県庁前 0.58 5.91 8 มิเอบาชิ 美栄橋 0.72 6.63 9 มากิชิ 牧志 0.98 7.61 10 อาซาโตะ 安里 0.59 8.2 11 โอโมโรมาชิ おもろまち 0.75 8.95 12 ฟูรูจิมะ 古島 1.01 9.96 13 ชิริตสึเบียวอิงมาเอะ (โรงพยาบาลประจำเมือง) 市立病院前 0.92 10.88 14 กิโบะ 儀保 0.96 11.84 15 ชูริ 首里 1.00 12.84 16 อิชิมิเนะ 石嶺 1.06 13.90 17 เคียวซูกะ 経塚 1.20 15.00 อูราโซเอะ 18 อูราโซเอมาเอดะ 浦添前田 1.00 16.00 19 เทดาโกะอูรานิชิ てだこ浦西 1.00 17.00
# ถ้ำคนนอน
ถ้ำคนนอนตั้งอยู่ที่บ้านหินร่อง ตำบลในเมือง อำเภอภูเวียง ลักษณะของถ้ำ เป็นก้อนหินขนาดใหญ่สองก้อนวางซ้อนกันบนลานหิน "หินลาดผีหลอก" ห่างจากลานหินลาดหัวเมยไปทางทิศตะวันออกเฉียงเหนือประมาณ 300 เมตรhttp://www.era.su.ac.th/RockPainting/northeast/tumkonnorn/ 

มีภาพเขียนสีปรากฎใต้หลืบหิน ที่ยื่นออกไปทางด้านทิศใต้ เขียนด้วยสีแดงคล้ำ เป็นลายเส้น ลายจุด ลายเส้นโค้ง และเส้นกากบาท